open-index/open-wikipedia-markdown huggingface dataset:
VM i innebandy for kvinner 2003

**[[Innebandy-VM|Verdensmesterskapet i innebandy]]** for kvinner i 2003 ble arrangert i Sveits 18 til 24. mai. Åtte lag deltok i det fjerde verdensmesterskapet for kvinner. 
 
## Gruppe A

### Tabell gruppe A

## Gruppe B

### Tabell gruppe B

## Plasseringskamper
### Kamp om 5. - 8.-plass
 

 

## Semifinaler

## Bronsefinale

## Finale

## Plasseringer

## Kilder
* WOMEN´S WFC 2003 floorball.org, besøkt 7. august 2018
Jordi Hereu i Boher

**Jordi Hereu i Boher** (født 14. juni 1965 i Barcelona) er tidligere ordfører i den katalanske byen Barcelona. Han representerer partiet PSC (Catalonias sosialistparti). Hereu ble tilsatt 8. september 2006 og hadde vervet fram til 2011, da han ble erstatta av Xavier Trias.

## Referanser
Gumbo (band)

:*Denne artikkelen omhandler den norske jazzgruppa Gumbo. For *matretten* gumbo, se [[Gumbo (matrett)]]
*'Gumbo*' er en norske jazzgruppe som startet i 2001, med formål å reise Norge rundt med [[Rikskonsertene]] og spille skolekonserter. Siden da har de spilt over 300 konserter, opptrådt flere ganger på [[Kongsberg Jazzfestival]] (sist i 2010 sammen med [[Tricia Boutté]]) og turnert i [[Angola]].

Gumbo har fått navnet sitt fra en kjent matrett fra [[New Orleans]] med samme navn.

==Gumbo består av==
*[[Kåre Nymark]] – [[trompet]]
*[[Even Kruse Skatrud]] – [[trombone]]
*[[David Gald]] – [[tuba]]
*[[Kenneth Ekornes]] – [[trommer]]

==Diskografi==
**Gumbo'' (2005)
Catalonias sosialistparti

**Catalonias sosialistparti** (katalansk: **Partit dels Socialistes de Catalunya**, forkorta **PSC**) er et katalansk sosialdemokratisk parti. Det ble stifta 16. juli 1978. Partiets generalsekretær, José Montilla, er i dag også president i Catalonia.

## Referanser


## Eksterne lenker
* 
*
Edmund Ironside

**Edmund Ironside** kan vise til:

* Edmund Jernside - konge av England
* William Edmund Ironside, 1. baron Ironside - britisk offiser
Randi Haugstveit

**Randi Haugstveit** (født 3. oktober 1923 i Bergen, død 5. februar 2014) var pinsevenn og utsendt som misjonær til India. For sin tro og lange tjeneste fikk hun Kongens fortjenstmedalje.

## Unge år
Randi Haugstveit vokste opp i Lonevåg på Osterøy. Hun er utdannet jordmor og sykepleier.

## Misjonær
Randi Haugstveit ble vigslet til misjonær 27. april 1952 i den norske pinsebevegelsen, og utsendt fra Pinsekirken Tabernaklet Bergen til Katihar, Bihar i India.

Katihar, Bihar var et kriserammet område i India og nøden var stor. Randi Haugstveit startet en provisorisk sykestue i 1953. Sykestuen hjalp hovedsakelig spedalske og ble drevet frem til 1973. Hun har ledet arbeidet med å bygge barnehjem og skoler. En av skolene har plass til 500 elever. Hun ledet også byggearbeidet av den store kirken i Katihar.

Randi Haugstveit har fra hun kom til Katihar satset på ledertrening og opplæring av nasjonale medarbeidere. Indiske medarbeidere har overtatt mye av ansvaret de norske misjonærene tidligere hadde.

Under de store flomkatastrofene i 1970- og 1980-årene ledet Randi Haugstveit et større hjelpearbeid sammen med Kirkens Nødhjelp.

For sin lange tjeneste som misjonær og sin nød og omsorg for sine medmennesker, ble Randi Haugstveit i 1997  tildelt Kongens fortjenstmedalje.

## Litteratur
* Johansen, Oddvar; Hagen, Kjell; Nyen, Astrid Neema; Kolbjørnsrud, Paul og Filberg, Trond. 2010. *I all verden. Pinsemisjon i 100 år. PYM 100 år 1910-2010* (jubileumsskrift) De norske pinsemenigheters ytremisjon (PYM).
* Instebø, Ragnhild og Osvald. *Randi Haugstveit*. Korsets Seier oktober 2003 og oktober 2013. 
* Rødland, Kjartan: *Glede i Gud : pinsekirken Tabernaklet Bergen 1920-2010.* Bergen 2010. Jubileumsbok utgitt i anledning menighetens 90-årsjubileum 17. juni 2010.
* Instebø, Osvald; Samuel, Subhash. *Randi Haugstveit*. Dagbladet Dagen 3. oktober 2013
## Referanser
Juan López

**Juan Lopez  ** er et cubansk sigarmerke, etablert i 1876 av Juan Lopez Diaz. Utvalget av størrelser er lite, og dette er et av de få merkene som bare tilbyr håndrullede sigarer.

## Eksterne lenker
*  Habanos S.A. 
*
Por Larrañaga

**Por Larranaga** er et cubansk sigarmerke, etablert i 1834 av Ignacio Larranaga. Dette betyr at Por Larranaga trolig er det eldste cubanske sigarmerket som har vært sammenhengende produsert frem til i dag. 

## Eksterne lenker

*  Habanos S.A.
Quai d’Orsay (sigar)

**Quai d'Orsay** er et sigarmerke som blir produsert på Cuba for Habanos SA.

Merket Quai d'Orsay ble skapt i 1973 for det franske statlige tobakkmonopolet SEITA og ble blandet med tanke på fransk smak, og er således en mildt merke. Det er få konkurrerende fortellinger til hva markiens navn viser til: en er at det refererer ganske enkelt til den berømte gaten i Paris, en annen at det viser til Frankrikes utenriksdepartement som er lokalisert i gaten, og en tredje at det viser til SEITAs hovedkvarter som også ligger i samme avenue.

## Eksterne lenker
*  Habanos S.A.
* Omtale av Quai d'Orsay-sigarene
Lambda

**Lambda** (versal Λ, minuskel λ) er den ellevte bokstaven i det greske alfabetet. Uttalen tilsvarer [l]. I det greske tallsystemet representerer lambda tallverdien 30.

## I fysikk
I fysikken brukes **lambda** om bølgelengde. En bølgelengde er avstanden mellom ett gitt punkt på en bølge og frem til samme punktet på neste bølge. Måleenheten for lambda er nanometer.

## I matematikk
**lambda** indikerer egenverdi innen lineær algebra. 
**lambdakalkyle** er et formelt system for funksjonsdefinering, applikasjon og rekursjon.

## I informatikk
I programmeringsspråk kalles en anonym funksjon **lambda** og indikerer en funksjon uten binding som heller ikke trenger et navn.

## I byggebransjen
I byggebransjen brukes **lambda** eller **"lambdaverdi"**, λ-verdi, om isolasjonens effektivitetsgrad. Lambdaverdien angir termisk konduktivitet, også kalt spesifikk varmeledningsevne. λ-verdien uttrykker altså varmestrømmen gjennom materialet ved en gitt temperaturforskjell. Måles i W per m2 flate ved en temperaturforskjell på 1 K per m tykkelse, dvs. W/mK. Praktisk lambdaverdi avhenger bl.a. av materialets fuktinnhold og temperaturnivå.

## I bilindustrien
I bilindustrien brukes *lambda* eller *lambdaverdi*, λ-verdi, om det støkiometriske blandingsforholdet en motoren går med. Forholdet mellom drivstoff og luft. I en bensinmotor er Lambda 1 = 14,7 deler luft (10 000 liter) til en del bensin (1 liter=0,736 gram). Ved drivstoffoverskudd, vil Lambdaverdien gå ned ( 1).

## I populærkultur og annet
Det interaktive spillet Half-Life (HL) har en lambda som logo.

Vinnerutkastet i arkitektkonkurransen om nytt Munch- og Stenersen-museum i Bjørvika i Oslo heter «Lambda» og består av et høyt, kasseformet bygg med en knekk slik at de øverste etasjene skråner framover. Vinnerprosjektet ble kåret i 2009 og er tegnet av Herreros Arquitectos fra Spania. Etter lang strid ble prosjektet vedtatt av Oslo bystyre 5. juni  2013.

## Se også
* Lambdasonde, O2-sensor

## Referanser
Saint Luis Rey

**Saint Luis Rey** er et cubansk sigarmerke, etablert i 1940, utviklet i 1938.

## Eksterne lenker
*  Habanos S.A.
Sancho Panza

**Sancho Panza** er en oppdiktet figur i romanen «Don Quixote» skrevet av den spanske forfatteren Don Miguel de Cervantes Saavedra i 1605. I fortellingen er bonden Sancho Panza venn og nabo med godseieren Don Quixote. Panza får rollen som væpner for Don Quixote da han som den komiske «ridderen av den bedrøvelige skikkelse» legger ut på sine eventyr. Panza er hovedpersonens «sidekick» i historien, en medhjelper som viser seg som både snarrådig og smart, og som tvinges til å lure sin herre for at han skal bevare illusjonene sine. Panza kommer derfor med kommentarer gjennom hele fortellingen, kjent som *sanchismos*, som er en blanding av folkelig humor, ironiske spanske ordtak og sunt bondevett. 

*Panza* betyr «vom, buk» og kan også staves *pança*.
Gumbo (matrett)

**Gumbo** er en stuing, en tradisjonell cajun-matrett fra New Orleans. Gumbo kan lages av omtrent hva som helst, og finnes i utallige varianter. Forskjellige familier lager sin egen vri.

Den autentiske New Orleans-gumbo er laget med en mørk jevning, grønnsaker, kylling, pølse og reker, og servert over ris.
Kappa (bokstav)

**Kappa** (Κ, κ) er den tiende bokstaven i det greske alfabetet. Den hadde i det joniske tallbetegningssystemet tallverdien 20. Kappa tilsvarer *[[K]]*, *k* i det latinske alfabet og К, к i det kyrilliske alfabet. Dets lydverdi er en uaspirert k-lyd . Sammen med  gamma (γκ) uttales den i moderne gresk også som et g.

## Referanser


## Eksterne lenker
*
My

**My** (Μ, μ) er den tolvte bokstaven i det greske alfabetet og er opphavet til M i det latinske alfabetet.

µ brukes som et prefiks i SI-systemet (mikro) og betyr 10−6 eller 1/1&nbsp;000&nbsp;000.

## Referanser
Ksi

**Ksi** eller **xi** (Ξ, ξ) er en bokstav i det greske alfabetet. I det greske tallsystemet representerer den verdien 60.

## Referanser


## Eksterne lenker
*
Revolusjonært Ungdomsforbund

**Revolusjonært Ungdomsforbund** (RUF) var en politisk ungdomsorganisasjon, etablert i Bergen i 1991 etter en splittelse i Rød Ungdom. På samme tid ble det etablert en beslektet organisasjon i Oslo, (marxist-leninistene). De to organisasjonene slo seg etter hvert sammen til Revolusjonært Forbund, men mange av medlemmene fortsatte å arbeide innenfor Rød Valgallianse.

## Referanser
Khi

**Khi** (Χ, χ) er en bokstav i det greske alfabetet.

## Bruk i matematisk og vitenskapelig sammenhenger
Innen statistikk brukes *khi* (eller \chi), eller *khikvadrat* (\chi^2), i flere sammenhenger. Bokstaven inngår blant annet i navnet til både khifordelingen og khikvadratfordelingen, samt khikvadrattester.

Innen algebraisk topologi brukes \chi for å angi Euler-karaketristikken til en overflate.

Innen grafteori brukes \chi (G) for å betegne en grafs kromatiske nummer.

## Referanser
Diderich Hegermann

**Diderich Hegermann** (1763–1835) var en norsk offiser, godseier og statsråd. Han var medlem av Riksforsamlingen på Eidsvoll i 1814.

## Bakgrunn og yrkesliv
Hegermann ble født 6. desember 1763 i Altona i Slesvig-Holsten (nå i Hamburg) som sønn av Cay Ditlev Hegermann og Anna Esther Stuhlmann. Da han var et halvt år gammel, flyttet foreldrene til Frederikshald (Halden), hvor han vokste opp. Hegermann døde 7. februar 1835 i Kristiansand.

Han skrev krigsskolens historie i 1796, og var delvis ansvarlig for reorganiseringen av denne rundt århundreskiftet.

Hegermann representerte *[[Oppland Regiment|Oplandske Infanterie Regement]]* ved riksforsamlingen på Eidsvoll. Han sluttet seg der til selvstendighetspartiet og ble også medlem av konstitusjonskomitéen. Grunnsetningen om alminnelig verneplikt skal ha blitt innført på initiativ fra Hegermann. Allerede den 18. april spilte Hegermann en viktig rolle som forsamlingens president med bruk av sin dobbeltstemme. Christian Magnus Falsen hadde fremmet flere forslag, og det siste var at forsamlingen skulle heves etter vedtakelse av konstitusjon og valg av konge. Det sto 55 mot 55 stemmer. Dette var i realiteten en prøve på det senere valget av Christian Frederik som konge. Med Hegermanns dobbeltstemme til slutt fikk Falsen flertall, og styrkeforholdet ble klart til fordel for selvstendighetslinjen.

Hegermann tjenestegjorde som oberst under svenskenes angrep på Norge i 1814. Han ledet forsvaret ved Langnes skanse, en av de få vellykkede norske militære operasjonene under felttoget, og sikret derved at den norske hæren kunne ta seg relativt intakt over Glomma. Hegermann har derfor en god del av æren for at kong Christian Frederik unngikk betingelsesløs kapitulasjon ved Mossekonvensjonen.

I 1814 bodde Hegermann som skolesjef i den gamle Krigsskolen, i krysset Tollbugata og Dronningens gate. I 1841 fikk tidligere elever og kolleger reist en granittobelisk i skolens forhage til minne om sin tidligere sjef.

Hegermann ble utnevnt i 1815 til statsråd for hær og flåte, et embete han flere ganger forsøkte å bli løst fra. Først i 1817 ble han innvilget avskjed i nåde.

## Boen Gård

I 1815 giftet Hegermann seg med Hanna Susanne Christiane Isachsen, enke etter handelsmannen Daniel Isaachsen som bygde lystgården Boen Gård i Tveit. Han kjøpte ut arvingene etter Isaachsen og stedet var i familien Hegermanns eie frem til 1939.

## Utmerkelser
Hegermann var innehaver av Dannebrogordenen og ble i 1817 tildelt storkorset av Sverdordenen.

## Litteratur
* Truls Aslaksby: *Diderich Hegermann og Krigsskolen i Christiania*, i Jørn Holme (red.): *De kom fra alle kanter - Eidsvollsmennene og deres hus*, Cappelen Damm 2014, s. 162-166. ISBN 978-82-02-44564-5
* Anders Bjønnes m.fl. (redaktører): *Eidsvollsmennene – Hvem var de?*, Norsk Slektshistorisk Forening, Oslo 2014, med eidsvollsmannens biografi, slekt, underskrift, bilde og beskrivelse av hans segl på Grunnloven 17. mai 1814

## Referanser


## Eksterne lenker
* 
* 
*  Kataloger til arkivet etter familiene Hegermann og Isaachsen hos Statsarkivet i Kristiansand
Psi

**Psi** (Ψ, ψ) er den 23. bokstaven i det greske alfabetet. Psi følger khi (Χ, χ) og etterfølges av omega (Ω, ω)..

## Se også
* Psi (trykkenhet)

## Referanser
Madison

**Madison** kan være:
*Madison (navn) – et navn
*Madison Square Garden – sports- og konsertarena i New York City. 
*Madison (plateseskap) – et plateselskap
*Madison – en øvelse i banesykling
*Madison (dans)
*Madison (film)
*Madison Avenue i New York City
*Madison Street i New York City 

*Tianna Madison – amerikansk lengdehopper
*James Madison – amerikansk president

## Stedsnavn
*Madison (Wisconsin), den største Madison byen samt hovedstaden i delstaten Wisconsin
*Madison (Alabama)
*Madison (Arkansas)
*Madison (California)
*Madison (Connecticut)
*Madison (Florida)
*Madison (Georgia)
*Madison (Illinois)
*Madison (Indiana)
*Madison (Kansas)
*Madison (Maine)
**Madison (CDP Maine), census-designated place innen byen Madison
*Madison (Minnesota)
*Madison (Mississippi)
*Madison (Missouri)
*Madison (Nebraska)
*Madison (New Hampshire)
*Madison (New Jersey)
*Madison (by i New York)
**Madison (landsby i New York), landsby innen byen Madison i New York
*Madison (Nord-Carolina)
*Madison (Ohio)
*Madison (Pennsylvania)
*Madison (Sør-Dakota)
*Madison (Tennessee)
*Madison (Virginia)
*Madison (Vest-Virginia)
*Madison (by i Wisconsin), by rett ved siden av storbyen Madison
*Madison Lake (Minnesota)
*Madison Park (Seattle, Washington)

## Se også
* Madison County
Boeing 377 Stratocruiser

**Boeing 377 Stratocruiser** var et amerikansk passasjerfly basert på det militære transportflyet C-97 Stratofreighter. Boeing 377 Stratocruiser var en av de første flyene som ble utstyrt med trykk-kabin, og utmerket seg ved en luksuriøs standard som blant annet inkluderte en salong med bar på nederste dekk med plass til 14 passasjerer.

## Varianter

Prototypen, **Model 377-10-19**, fløy første gang 8. juli 1947. Den var en ombygd C-97 Stratofreighter utstyrt med fire Pratt & Whitney R-4360 Wasp Major stjernemotorer.

Prototypen ble fulgt av 20 **Model 377-10-26** som ble kjøpt av Pan American. Disse modellene var normalt konfigurert for 61 passasjerer. 10 av disse ble senere oppgradert til **377-10-26 Super Stratocruiser** standard som inkluderte ekstra drivstoffkapasitet for transatlantiske ruter.

Fire **Model 377-10-28** ble egentlig bestilt av SILA, men de ble avbestilt og kjøpt opp av BOAC. Disse flyene var normalt konfigurert for 55 passasjerer.

American Overseas Airlines kjøpte 8 **Model 377-10-29**. Disse var av tilsvarende standard som Pan Americans -26.

**Model 377-10-30** ble bygget for Northwest Airlines, som kjøpte 10 av disse. Disse flyene skilte seg ut fra tidligere modeller ved at de hadde rektangulære vinduer. De ble senere også utstyrt med en radom på nesen. Denne versjonen var opprinnelig konfigurert for 61 passasjerer, men fra 1953 ble passasjerkapasiteten økt til 83.

**Model 377-10-32** ble bygget for BOAC og levert fra november 1949. Disse hadde runde vinduer i hovedkabinen, men skilte seg fra andre modeller ved at de hadde rektangulære vinduer i salongen under hoveddekket. Salongen var også annerledes og hadde bare plass til 12 passasjerer. Denne modellen var konfigurert for 60 passasjerer.

**Model 377-10-34** ble bygget for United Airlines og hadde som -30 rektangulære vinduer, men hadde en passasjerkapasitet på 56. I alt 7 fly ble levert fra september 1949.

**[[Aero Spacelines Pregnant Guppy|Model B377PG Pregnant Guppy]]** ble bygget for NASA i ett eksemplar for å frakte seksjoner av raketter.

## Eksterne lenker
* Boeing 377 Stratocruiser
Omikron

**Omikron** (skrives som det latinske alfabetets *[[O]]* med stor bokstav O, og liten bokstav o) er den 15. bokstav i det greske alfabetet. Ordets betydning er den lille *O*, der *mikro* på gresk har betydningen liten. Dette skiller bokstaven fra det greske alfabetets andre o, omega, den store *O*, der *mega*  har betydningen stor.

Omikron betegner i oldgresk en kort vokal, mens omega var tegnet for en lang vokal med samme dannelsessted i munnen. Vokallengde er ikke lengre en distinktiv egenskap i moderne gresk.

På grunn av bokstavens utforming kan den forveksles med sifferet *0* og den latinske bokstaven *O*. Derfor er den i motsetning til andre greske bokstaver ikke mye brukt som symbol innen fysikk og matematikk. Et eksempel på likevel bruk er den matematiske notasjonen stor O-notasjon. 

26. november 2021 fikk en variant av Sars-CoV-2, B.1.1.529, tildelt navnet omikron av WHO. Virusvarianten ble først påvist i Sør-Afrika i tester fra nabolandet Botswana, og skapte raskt bekymring, da den hadde hele 32 mutasjoner på piggene på koronaviruset. 

## Referanser
Ypsilon

**Ypsilon** (Υ, υ) er den 20. bokstaven i det greske alfabetet.

## Likeverdighet med Latin Y
Bruken av bokstaven Y i latinske alfabeter er datert tilbake til det første århundret før Kristus. Den ble benyttet for å skrive låneord fra gresk, så det var ikke en naturlig lyd i latinsk og ble ofte uttalt /u/ eller /i/. Den senere skrivemåten er mest vanlig i den klassiske perioden og ble som oftest brukt av uskolerte personer. Den romerske keiseren Claudius foreslo introduksjonen av en ny bokstav til det latinske alfabet for å transkribere den såkalte *sonus medius*, men i inskripsjoner, ble den nye bokstaven brukt som en erstatning for den greske ypsilon i stedet.

Fire bokstaver i det latinske alfabet har sin opprinnesle fra den: V og Y samt mye senere U og W. I Det kyrilliske alfabetet har bokstavene U (У, у) og Izjitsa (Ѵ, ѵ) sitt opphav fra Ypsilon.

I noen språk (hovedsakelig tysk), er navnet ypsilon (*Ypsilon* på tysk, *ípsilon* på portugisisk) brukt for å referere til den latinske bokstaven **Y** så vel som den greske bokstaven..
Panamansk balboa

**Balboa** er myntenheten i Panama. ISO 4217-koden for balboa er PAB.

1 balboa deles opp i 100 centésimos (eller «centavos» blant lokalbefolkningen). Siden balboaen erstattet den colombianske pesoen i 1904, har vekslingsforholdet mellom balboa og USD vært fast på 1:1. Det finnes i dag ingen lokale sedler, da det er amerikanske sedler som brukes.
Myntene er 1, 5, 25 og 50 centésimos (eller centavos), samt 1 og 2 balboas. Balboa-myntene er i dag svært sjelden i omløp, ettersom de har blitt erstattet av de mer praktiske dollarsedlene. I tillegg til de lokale myntene brukes det også amerikanske mynter.
Pretty Scary Silver Fairy

***Pretty Scary Silver Fairy*** er popsangeren Margaret Bergers andre album. Dette albumet har mye mer elektronisk preg enn det første. Plata ble sluppet i oktober 2006, og det meste av stoffet på plata er laget av Margaret Berger selv. 

## Sporliste

#«Silver Fairy»
#«Seek I'll Hide»
#«Will You Remember Me Tomorrow?»
#«Samantha»
#«I'll Stay After Summer»
#«Get Physical»
#«Naive (16)»
#«Robot Song»
#«Pretty Things in Life»
#«Have You Never Ever?»

## Kilder
* 

## Eksterne lenker
*
Raija

**Raija** er en romanserie om Nordkalottens folk på 1700-tallet. Serien består av 40 bøker og kom ut i et opplag på til sammen fem millioner eksemplarer i de nordiske land på 1980-tallet. Serien Raija er skrevet av Bente Pedersen, og er utgitt av Schibsted Forlagene AS. Siden er serien kommet ut i dobbeltbind i en serie som ble fullført i 2007.

## Titlene i serien
01. *Fremmed fugl*  
02. *Brukne vinger*  
03. *Huldreplassen*  
04. *Futens brud*  
05. *Huset ved havet*  
06. *Frihetens lenker*  
07. *Skipet fra øst*  
08. *Trollkvinne*  
09. *Rotløs*  
10. *Tidevarv*  
11. *Under en fremmed himmel*  
12. *Villroser*  
13. *Farsarven*  
14. *I skyggen av Raija*  
15. *Blodspor over vidda*  
16. *Farlige flammer*  
17. *Vingeskutt*  
18. *Dødens sendebud*  
19. *Skjebnenatt*  
20. *Frostnetter*  
21. *I sorgens skygger*  
22. *Mannen med masken*  
23. *Gullfuglen*  
24. *I fremmed fotspor*  
25. *Mytteriet*  
26. *Fredløs*  
27. *Tsarina*  
28. *Sjamanens datter*  
29. *Veien hjem*  
30. *I nød og lyst*  
31. *Annen manns kvinne*  
32. *Sommerlandets skygger*  
33. *Drømmestier*  
34. *I vesterled*  
35. *Himmelbarnet*  
36. *Gjennom tårer*  
37. *Rederens sønn*  
38. *Trekkfugl*  
39. *Det gule lyset*  
40. *Fremmed fugl flyr*

## Referanser


## Eksterne lenker
* Analyse av Bente Pedersen som forfatter med vekt på første bind i serien Raija
Birte Svatun

**Birte Svatun** (født 1958) er en norsk journalist og forfatter.

Svatun er fra Bærum. Hun er utdannet lærer og har jobbet i ti år som frilans journalist i NRK Radio. Hun skriver både barnebøker og bøker for voksne, og debuterte med voksenboka *Det beste i livet er gratis* i 2002.

Svatun er gift med skiskytter Odd Lirhus.

## Bibliografi
* 2002: *Det beste i livet er gratis : 12 samtaler om viktige og vanskelige veivalg*, intervjubok. Kagge Forlag
* 2004: *Anne Stine og Helge Ingstad : historien om et nysgjerrig par* – biografi for barn, illustrert av Tania Kjeldset. Damm
* 2005: *Kroppen* – faktabok for barn, illustrasjoner av Muriel Sandberg. Hovedbok i Bokklubbens barn. Schibsted 
* 2006: *Sove hele natten : en håndbok for foreldre om barn og søvn* – sammen med Nina Misvær, illustratør Birgitte Kolbeinsen. Cappelen Damm
* 2006: *I manns minne*. Gavebok om Nasjonalbibliotekets skatter. På oppdrag fra Nasjonalbiblioteket. 
* 2006: Forfatter av teaterstykket* Hilde og Erhart*. Turnerte ungdomsskoler i Vestfold og Oslo med 50 forestillinger i regi av Den kulturelle skolesekken.
* 2007: *Hva er følelser?* – faktabok for barn, illustrasjoner av Bo Gaustad. Hovedbok i Bokklubbens barn. Cappelen Damm.
* 2009:* Rett eller galt* - etikk for de minste. Faktabok for barn. Illustratør: Anders Kaardahl. Hovedbok i Bokklubbens barn. Cappelen Damm
** 2018: *Rett eller galt* - etikk for de minste. Faktabok for barn. Ny utgave, illustrert av Tiril Valeur.
* 2014:* Tenkeboka*. Hverdagsfilosofiske historier for barn. Illustratør: Åshild Irgens. Hovedbok i Bokklubbens barn. Gyldendal
* 2017: *Høysensitive barn i barnehagen og hjemme*. Illustratør: Manuela Pacheco. Kommuneforlaget.

## Referanser


## Eksterne lenker
*
Fellesforetak

**Fellesforetak** (også *joint venture*) er en juridisk inngått økonomisk samarbeidsavtale som drives i fellesskap av to eller flere parter. Partene skyter inn om lag like store midler, deler kostnader og fortjeneste likt mellom seg og kontrollerer foretaket sammen. En slik avtale kan være inngått for et unikt prosjekts skyld, eller med tanke på langsiktig samarbeid. Et fellesforetak skiller seg fra en strategisk allianse, som ikke nødvendigvis bygger på likhet mellom partene.

På fransk er fellesforetak kalt *entreprise commune* og på engelsk *joint venture* eller *joint undertaking*. Joint venture forekommer også i norsk terminologi.

## Noen eksempler
* Al-Ghazi mellom det pakistanske foretaket Pakistan Tractor Corporation og det italienske foretaket Fiat trattori. 
* BSH Hausgeräte mellom de tyske foretakene Bosch og Siemens.
* Lipton mellom det nederlandsk-britiske foretaket Unilever og det amerikanske selskapet PepsiCo. 
* Uninor mellom det norske selskapet Telenor og det indiske selskapet Unitech Wireless. 
* RosUkrEnergo mellom det russiske foretaket Gazprom og de ukrainske myndighetene.
*Sincor mellom det norske foretaket Statoil og franske foretaket Total-FinElf
* Sony Ericsson mellom det japanske foretaket Sony og det svenske foretaket Ericsson.
* GE Fanuc Automation mellom det amerikanske foretaket General Electric og det japanske foretaket FANUC Ltd.

## Referanser
Terminologi

**Terminologi** er betegnelsen på et forråd av ord, uttrykk og termer som er spesifikke for et bestemt fagområde. Terminologiens formål er å lette kommunikasjonen mellom personer som arbeider innenfor det samme fagfelt. Man kan således snakke om medisinsk terminologi, juridisk terminologi, statsvitenskapelig terminologi osv. Eksempel på en medisinsk term kan være «clavicula», som betegner kragebeinet. Eksempel på en juridisk term kan være «personopplysning», som betegner opplysninger og vurderinger som kan knyttes til en enkeltperson.http://www.lovdata.no/all/hl-20000414-031.html. Eksempel på en statsvitenskapelig term kan være «legitimitet», som betegner berettigelse. Terminologier oppstår vanligvis spontant når behovet foreligger.

**Terminologi** er også betegnelsen på *lære om teori og metode knyttet til begreper, begrepsrelasjoner, definisjoner og termer*, samt også *arbeid med termer, definisjoner og terminologiske ordbøker*.

Termlosener en innføring i terminologiarbeid.

## Se også
*Begrep
*Sjargong
*Definisjon

## Referanser
Nitritt

**Nitritt** har kjemisk formel NO2-. Den er giftig for dyr og planter, men dels føres det med vannbevegelsen bort fra de øverste jordlagene, og dels kan visse bakterier omsette ionene til nitrogengass. Derfor er nitrittskader sjeldne, med mindre ionene har nådd ned til grunnvannet. I så fall kan sårbare personer (især barn under to år) skades alvorlig av forgiftning med nitrosaminer som dannes i tarmen.

Nitritt brukes som konserveringsmiddel i matvareindustrien (hamburgerrygg, saltkjøtt, pølser og annet kjøttpålegg). Ved behandling med nitritt beholdes en lyserød farge, som skjuler den grå tonen som oppstår når kjøttet oksideres.

Nitritt er også en relativt spesifikk og sensitiv markør for urinveisinfeksjon. Forekomsten av nitritt i urinen kan testes enkelt ved urinstix, som for eksempel Combur. I urin finnes naturlig nitrat, og mange bakterier som forårsaker urinveisinfeksjon har evnen til å omdanne nitrat til nitritt. Dette gjelder dog ikke for Pseudomonas species, enterokokker og stafylokokker, siden ingen av disse bakteriene kan redusere nitrat til nitritt. Statistisk sett er disse bakteriene mye sjeldnere forekommende ved urinveisinfeksjon enn f.eks. den vanlige E. coli, som kan omdanne nitrat til nitritt. Når man finner nitritt i urin, er det altså et relativt sikkert tegn på at man har urinveisinfeksjon, slik at det bør settes opp "Uricult" til dyrking som ved oppvekst av bakterier sendes inn til et mikrobiologisk laboratorium. Det er viktig å merke seg at en positiv nitrittest ikke sier noe om det foreligger faktisk bakterier i urinen, heller ikke hvilken type eller konsentrasjon – alt sammen forhold som er avgjørende for behandlingen.
Sukhoj Su-34

**Sukhoj Su-34** (NATO-kallenavn: *«Fullback»* ) er en to-seters taktisk jagerbomber utviklet fra jagerflyet Su-27. Flyet hadde opprinnelig betegnelsen **Su-27IB** og prototypen fløy første gang under betegnelsen **T-10V-1** 13. april 1990. I 1994 ble flyet referert til som Su-34, året etter ble det presentert som **Su-32** men er i dag kjent under betegnelsen Su-34 igjen. 

Ved utgangen av 2017 var 114 fly, derav syv prototyper, i aktiv tjeneste.

## Referanser

## Litteratur
* Yefim Gordon & Dmitriy Komissarov; *Famous Russian Aircraft: Sukhoi Su-27 & 30/33/34/35* Crecy Publishing Ltd. 2018 ISBN 978-1-91080-918-1

## Eksterne lenker
*
Quarter

**Quarter** er en mynt som er verdt en fjerdedel av en amerikansk dollar, eller 25 cent. Mynten har blitt produsert siden 1796, og er den mest verdifulle mynten som er i ordinær sirkulasjon i USA. Det finnes forskjellige mynter med verdi 1 dollar, men siden denne verdien også finnes i seddel, er ikke dollarmyntene blitt spesielt vanlige. 

## Se også
50 State Quarters
Norges handelshøgskole

Denne lenken kommer fra en feil stavemåte på et navn. «Norges handelshøyskole» skrives ikke med g.

Hvis du har fulgt en lenke til denne siden fra en artikkel bes du om gå tilbake og å rette opp stavemåten i artikkelen du kom fra.
Muriel Sandberg

**Muriel Kristin Sandberg** (født 14. november 1973) er en norsk illustratør og billedkunstner. Hun er utdannet ved Kunsthøgskolen i Bergen der hun studerte illustrasjon og grafisk design 1994-1997. Hun har siden blant annet illustrert barnebøker og laget teaterplakter. Muriel K. Sandberg bor og arbeider i Bergen.

## Eksterne lenker
* Muriel K. Sandbergs hjemmeside
Heckler & Koch HK417

**HK417** er et moderne automatgevær fra tyske Heckler & Koch som er «storebroren» til HK416. Av utseende ligner det Colt M4, mekanisk er det basert på G36 og det har kaliber 7,62 × 51 mm Nato (mens HK416 bruker 5,56mm). HK417 selges ikke på det sivile markedet. Et konkurransevåpen, MR308, basert på det er under utvikling, og har blitt godkjent av tyske politimyndigheter. Dette har også blitt typegodkjent for praktisk skyting i Norge. Vesentlige deler av det er vesensforskjellig fra HK417, for at det ikke skal være mulig å bygge det om til helautomatisk ild med deler fra HK416.

Forsvaret kjøpte i 2007 inn et mindre antall av HK417, disse blir brukt som skarpskyttergevær.

## Teknisk
Løpet på HK417 er kaldhamret, og fås i lengder på 30, 40 og 50&nbsp;cm (12, 16 og 20 tommer). Kolben er justerbar innenfor et område på rundt 10&nbsp;cm.

Repetermekanismen er gassdrevet. Den virker ved at kruttgassene virker på et stempel, som igjen driver et roterende sluttstykke, kaster ut patronhylsen og lader et nytt skudd. Dette tilsvarer systemet i G36, som mekanikken i HK417 er basert på. Magasintypen på prototypegeværet var fra  Heckler & Koch G3. Senere versjoner har benyttet et nyutviklet plastmagasin.

Våpenet er utstyrt med picatinnyskinner for å montere siktemidler, lys og annet tilbehør. HK sin 40&nbsp;mm HK AG416 granatkaster kan også monteres på skinnene under løpet, men dette vil være lite aktuelt dersom man har skarpskytter-modellen.

## Se også
* Heckler & Koch HK416 – en lettere variant
* FN SCAR – en konkurrent i samme segmentet

## Referanser


## Eksterne lenker
* Den amerikanske importørens informasjonsside (engelsk)
* HKPRO side om HK417 (engelsk)
Peter Hook

**Peter Hook** (født 13. februar 1956 i Salford, Lancashire) er en engelsk bassist best kjent fra  bandene Joy Division og New Order. Etter at vokalisten i Joy Division, Ian Curtis, begikk selvmord startet han New Order sammen med de resterende medlemmene i Joy Division.

## Referanser

## Eksterne lenker
* 
* 
* 
*
John Bauergymnaset

**John Bauergymnaset**, ofte kalt **John Bauer-skolen** eller på folkemunne bare **JB**, er navnet på flere private videregående skoler tilknyttet John Bauer-gruppen, en opprinnelig svensk kjede av friskoler. Våre 2013 opphørte JB-gruppens skolesatsing etter nedgang i søkertallene. Gruppen var en periode Skandinavias største friskolekjede og hadde to skoler i Norge, én i Oslo og én i Bergen, samt 28 forskjellige John Bauergymnas i Sverige med tilsammen mer enn 10 000 elever. Skolene er oppkalt etter den svenske eventyrtegneren og illustratøren John Bauer.

Den første John Bauer-skolen ble åpnet i 1999 i de gamle A6-lokalene i Jönköping. Den første John Bauer-skolen i Norge åpnet i Oslo i 2005.

## Struktur
Lærerne ved John Bauer jobber etter et læringssystem som bygger mye på PBL (problembasert læring). Skolen lånte ut bærebare PC-er til alle. Og skoletimene var byttet ut med et fagøktsystem, der en økt varte i 4 timer.

## Kontrovers
### John Bauergymnasene i Norge
Skolene var tidligere eid av Rune Tedfors. Styreleder var Sigve Austheim, mens daglig ledes var innleide Kåre Syltebø. Syltebø sine tjenester kostet 150.000 kr i måneden for John Bauergymnaset Bergen. Han jobbet for Skolekompaniet AS, som Austheim eier 25% av. Dette var noe som førte til en konflikt om hvorvidt handelen var lovlig eller ei. De to skolene måtte tilslutt tilbakebetale 7,3 millioner kroner av utdanningsdirektoratet, noe som førte til nedleggelse av John Bauergymnaset Oslo, og eierskifte i John Bauergymnaset  Bergen.

### John Bauergymnasene i Sverige
I november 2007 startet granskingen av skolene av TV 4, etter kritikk av både konseptet og av enkelte skoler. Den tidligere hovedeieren Rune Tedfors hadde gjennom elevenes skolepenger tjent millioner.

## Opphør
Skolene i Sverige ble i 2013 lagt ut for salg. bakgrunnen for avviklingen i Sverige var dalenede interesse fra søkere.

## Se også
*John Bauergymnaset Oslo

## Referanser


## Eksterne lenker
*
Christies gate (Oslo)

:::*Se [[Christies gate|pekerside]] for flere forekomster av Christies gate.*

**Christies gate** (5–23E, 20A–42) ligger på Dælenenga i Bydel Grünerløkka og løper fra Dælenenga idrettsplass i Schleppegrells gate, over Sannergata til Dælenenggata, hvor krysset heter Einar Tambarskjelves plass. Christies gate går videre opp mot Christian Michelsens gate.

Gaten er cirka 350 meter lang og ble i 1864 oppkalt etter eidsvollsmannen og stiftamtmann Wilhelm Frimann Koren Christie (1778–1849).

Gatens opprinnelige strekning gikk fra Seilduksgata og krysset Christian Michelsens gate nordover opp til Brettevilles gate. Denne nordlige delen heter nå Anna Sethnes gate og Per Kvibergs gate, og ligger på Torshov.

## Litteratur
* Oslo byleksikon

## Eksterne lenker
*
Christopher Frimann Omsen

**Christopher Frimann Omsen** (født 11. desember 1761 i Bergen, død 25. april 1829 i Christiania) var en norsk høyesterettsadvokat og medlem av Riksforsamlingen på Eidsvoll.

Omsen var fra 1783 student ved Bergen kathedralskole. Han tok latinsk-juridisk embedseksamen i 1791. Han ble samme år prokurator i Christiania, og i 1799 ble han *Toldprokurør* i Akershus Stift. I Christiania bodde han i sin bygård Kongens gate 5. Han kjøpte Nedre Blindern gård i 1826.

Omsen var en av Christianias to representanter til riksforsamlingen på Eidsvoll i 1814. Her støttet han Herman Wedel Jarlsbergs unionsparti. Omsen var den førende for unionspartiet i diskusjonen om Eidsvollsgarantien 13. mai. Den ble vedtatt, men senere opphevet etter unionen med Sverige. Omsen var svært kritisk til valget av Christian Frederik som konge og prøvde til det siste å få kongevalget utsatt.

Omsen var også medlem av konstitusjonskomitéen. Sammen med Sverdrup og Platou utga han riksforsamlingens forhandlinger.

Omsen ble i 1814 høyesterettsadvokat, og i 1815 ble han oppnevnt til *assessor* (dommer) i Høyesterett. Med karakteren haud er han den eneste dommeren i Høyesterett som ikke har hatt karakteren laud. Han døde på Nedre Blindern gård 25. april 1829. Hans svoger, oberst Peter Lyche Wolff, arvet gården.

Omsens bolig i 1814 var Kongens gate 5 i Christiania. Huset fikk senere en ny etasje på slutten av 1800-tallet, men i 1956 ble hele bygården revet.

## Referanser


## Litteratur
* Biografi i ''Dansk biografisk leksikon'' fra 1905 (på dansk)
* Anders Bjønnes m.fl. (redaktører): *Eidsvollsmennene – Hvem var de?*, Norsk Slektshistorisk Forening, Oslo 2014, med hans biografi, slekt, underskrift, bilde og påpekning av at han var den eneste av eidsvollsmennene som ikke satt noe segl på Grunnloven 17. mai 1814.

## Eksterne lenker
* 
*
Theresa

**Theresa** er et kvinnenavn med usikker opprinnelse og betydning. Navnet er i dag vanlig blant annet i India, Japan og USA. En navnebærer er den britiske politikeren Theresa May.

## Etymologi
*Theresa* har opprinnese i *[[Teresa]]*, brukt først i Spania i senantikken, videre fra fransk *Thérèse* og latin *Therasia*. Opprinnelsen er usikker, men tre hovedforklaringer dominerer:
* Avledet av gresk θέρος (*théros*), «sommer».
* Avledet av gresk θερίζω (*therízō*), «å høste».
* Avledet av gresk Therasia, navnet på to vulkanske øyer, én nær Sicilia og én nær Kreta.

## Utbredelse
Navnet er attestert allerede på 300‑tallet gjennom Therasia av Nola. Navnet spredte seg i Europa særlig etter 1500‑tallet gjennom helgenen Teresa av Ávila, og ble senere svært utbredt i både katolske og protestantiske områder. 

*Teresa* og *Theresa* var populære navn i USA i 1950- og 1960-årene. *Theresa* var blant de 50 mest populære jentenavnene i USA for jenter født fra 1953 til 1969.

*Theresa* er i dag et vanlig kvinnenavn blant annet i India, Japan og USA.

|}

## Navnedag
*Theresa* har navnedag i USA, men har ikke noen norsk navnedag.

## Kjente personer med navnet

Personene i listen er ordnet kronologisk etter fødselsår.
* Maria Theresa (1717–1780), østerriksk keiserinne og statsoverhode
* Theresa May (født 1956), britisk politiker
* Theresa Caputo (født 1966), amerikansk TV‑personlighet

## Referanser


## Eksterne lenker
* 
*
Den lengste dagen

***Den lengste dagen*** (engelsk originaltittel *The Longest Day*) er en amerikansk drama- og krigsfilm fra 1962 regissert av Darryl F. Zanuck. Filmen beskriver forberedelsene til og gjennomførelsen av invasjonen i Normandie 6. juni 1944, sett gjennom øynene til allierte og tyske øverstkommanderende og soldater, samt franske sivile og motstandskjempere. Filmen skildrer landgangen fra synsvinkelen til dem som var til stede.

*Den lengste dagen* ble filmet i svart-hvitt fordi det var billigere og muliggjorde bruk av arkivfilm fra andre verdenskrig uten at det bryter med helheten. Dialogen er på originalspråket til hver enkelt side, slik at tyskerne snakker tysk, franskmennene fransk, og amerikanerne og britene engelsk, hvilket forsterker følelsen av ekthet. Et slikt språkvalg var uvanlig i mange andre fiksjonsfilmer om historiske hendelser på den tiden, men er senere blitt tatt opp igjen.

Filmen har 48 av 1960-tallets større filmstjerner, slik som John Wayne, Richard Burton og Sean Connery, og det ble brukt over tusen statister i de største scenene.

Filmen er basert på Cornelius Ryans bok fra 1959 med samme navn, og Paul Anka har skrevet tittelsporet.

## Priser
Filmen vant Oscar for beste cinematografi (svart-hvit) og beste visuelle effekter under den 35. Oscar-utdelingen.

## Handlingsreferat
Filmen åpner i dagene rett før D-dagen, og handler om hendelser på begge sider av den Engelske kanal. De allierte venter på en pause i det dårlige været før de kan slå til. Flere scener dokumenterer de tidlige timene den 6. juni 1944: og viser hvordan luftbårne tropper fra de allierte blir sendt inn for å ta kontroll over viktige områder i Frankrike langt fra den franske stranden, den franske motstandsbevegelsen sin reaksjon på nyheten om at invasjonen har begynt, og hvordan det tyske Wehrmacht reager når de oppdaget at de allierte styrkene allerede har gått i land. Videre forsøker britene og amerikanerne å ta kontroll over flere viktige brohoder og andre områder okkupert av Nazi-Tyskland.

## Rolleliste (utvalg)
* Eddie Albert – oberst Thompson 
* Paul Anka – US Army Ranger 
* Arletty – Madame Barrault 
* Jean-Louis Barrault – fader Louis Roulland 
* Richard Beymer – menig Albert Schultz 
* Hans Christian Blech – major Werner Pluskat 
* André Bourvil – borgermester i Colleville 
* Richard Burton – løytnant David Campbell 
* Vicco von Bülow – adjutant i Luftwaffe
* Wolfgang Büttner – generalmajor Dr. Hans Speidel 
* Red Buttons – menig John Steele 
* Pauline Carto – hushjelp
* Sean Connery – menig Flanagan 
* Mark Damon – menig Harris–
* Ray Danton – kaptein Frank
* Mel Ferrer – generalmajor Robert Haines
* Henry Fonda – brigader Theodore Roosevelt Jr.
* Fabian Fonte – US Ranger
* Steve Forrest – kaptein Harding
* Henry Grace – general Eisenhower
* Curt Jürgens – general Günther Blumentritt
* Robert Mitchum – brigader Norman Costa
* Rod Steiger – kaptein på jager
* Richard Todd – major John Howard
* John Wayne – oberstløytnant Benjamin Vandervoort

## Eksterne lenker
*
Jeepney

**Jeepney** er en busstype som brukes i kollektivtrafikken på Filippinene.

## Opprinnelse og bruksområder
Opprinnelig var jeepneyene basert på en forlenget Jeep, som amerikanerne etterlot seg i landet etter andre verdenskrig. Jeepneyene produseres i dag helt og holdent på Filippinene. De blir gjerne flott dekorert av sine eiere og benyttes helst i skytteltrafikk, hovedsakelig i byområder, men det finnes også eksempler på lengre ruter. Rutenavnet står gjerne skrevet langs sidene på kjøretøyet og i frontruta.

## Egenskaper og praksiser
Jeepneyene er ikke utstyrt med vinduer i passasjerkabinen, men de fleste har nedtrekkbare plastvinduer som kan brukes i tilfelle regn. Jeepneyene har ikke passasjerdører, og passasjerene går inn bak på jeepneyen og setter seg på den ene av de to benkene som er plassert på langs i passasjerkabinen. Hvis jeepneyen er full, er det ikke uvanlig at man står på stigtrinnet bak på jeepneyen og holder seg fast så godt man kan. Betalingen, minst 14 filippinske pesos (ca. 2,30 kr), leveres til sjåføren gjennom en åpning mellom passasjerkabinen og førerhuset. Dersom du sitter langt bak, leverer du pengene til en passasjer lengre frem og roper til sjåføren hvor du skal av. Det utstedes ikke billetter. Når en passasjer ønsker å stige av, banker vedkommende med en mynt mot et metallhåndtak eller roper til sjåføren.

Enkelte jeepneyer har egen konduktør som tar imot betalingen.

Noen jeepneyer har air conditioning og vinduer og sender filmer mens du kjører.

## Referanser


## Eksterne lenker
* En samling Jeepney-bilder
* Informasjon om jeepneyer
Cent (USA)

**Centen** er en amerikansk mynt som er verdt en hundredel (1 cent) av en amerikansk dollar. Mynten har siden 1909 hatt et portrett av Abraham Lincoln som motiv på fremsiden. Myntens bakside har siden 1959 hatt Lincolnmonumentet som motiv.

1-cent mynten blir på folkelig munne kalt for «penny», men det offisielle navnet fra United States Mint er «cent».

## Myntens materiale gjennom tidene

I 1943 ble det produsert 1-cent mynter av stål. Dette var fordi det under andre verdenskrig var stor etterspørsel etter kobber. 

I februar 2009, i forbindelse med 200-årsdagen for Abraham Lincolns fødsel, ble det preget en spesialutgave av mynten, opplag ukjent.
Trude Gundersen

**Trude Gundersen** (født 1977) er en norsk lege og tidligere taekwondoutøver. Hun representerte klubben Bergen Nord Taekwondo. Hun ble Norges første OL-medaljevinner i taekwondo, da hun tok sølv i vektklassen -67 kg under sommer-OL i Sydney 2000. 

Hun ble tildelt seier ved walkover i første kamp og startet turneringen i OL-kvartfinalen, hvor hun vant over japanske Yoriko Okamoto. I semifinalen ble det seier over britiske Sarah Stevenson. I finalen tapte Gundersen mot sørkoreanske Sun Hee Lee.

Rundt 300&nbsp;000 seere så OL-finalen på NRK. 

Gundersen konkurrerte i taekwondo-VM 2001 i Jeju, Sør-Korea. Hun tapte kvartfinalen i klassen minus 63 kg mot den koreanske utøveren Kim Yeon-ji, etter å ha vunnet de to første kampene.

I 2002 valgte Gundersen å slutte med toppidrett for å konsentrere seg om medisinstudier. Hun er overlege ved Ortopedisk avdeling ved Haukeland universitetssykehus, daglig leder ved Barnehofteregisteret, og førsteamanuensis i medisin ved Universitetet i Bergen.

## OL-medaljer
* 2000 : Sølv i taekwondo, kvinner 67 kg

## Referanser


## Kilder
* VG 29.09.00: Sølv godt som gull
* VG 29.09.00: Trude til finalen

## Eksterne lenker
*
Standardatmosfære (luftfart)

**Standardatmosfære** (internasjonal forkortelse: **ISA**) er i luftfarten en betegnelse på en luftmasse definert ved spesielle kriterier.

*  Lufttrykket ved havnivå  : 1013,25 hPa
*  Temperaturen ved havnivå : 15°C
*  Vertikal temperaturgradient  : 2°C per 1000 fot (6,5°C per 1000 meter)
*  Luftfuktighet sees bort fra
*  Gravitasjon        : 9,81 m/s²

Utgangsbetingelsene anvendes inn i en hydrostatisk ligning. Denne forenklede standard luftmassen er et uttrykk for en gjennomsnittlig tilstand for hele kloden. Den anvendes for å angi flygenivå, definert i forhold til trykk i definerte høyder. Høydemålerne i fly er egentlig trykkmålere. Kalibrering av høydemålerne til standardatmosfæren sikrer at flyene har samme forståelse av høyden, og er en forutsetning for vertikal separasjon mellom alle slags fly.

Betegnelsen *standardtrykk* brukes ofte for å angi lufttrykket 1013,25 hPa.

Høydemålerene i fly er trykkmålere som med innstillingen 1013,25 hPa viser riktig høyde i alle nivåer i en standardatmosfære.
Standardatmosfære (andre betydninger)

Betegnelsen **standardatmosfære** har flere betydninger:

* Standardatmosfære (fysikk)
* Standardatmosfære (luftfart)
Treider Fagskoler

**Otto Treiders Handelsskole**, senere **Treider Privatskole** og **Treider Fagskoler**, var en norsk fagskole med utdanninger innen blant annet reiseliv, administrasjon og butikkledelse. Skolen ble grunnlagt av predikanten Otto Treider i 1882.

Treider var i sin tid Norges største og ledende handelsskole. Treider Fagskoler hadde lokaler i Nedre Vollgate i Oslo, og avdelinger i Bergen og Trondheim. 

I 2020 ble Treider slått sammen med NKI Nettstudier. Selskapet Treider Fagskoler AS, som drev skolen den siste tiden, var eid av Anthon B Nilsen AS, som også eide NKI.

## Referanser
Theodor Piffl-Perčević

**Theodor Piffl-Perčević** (født 17. september 1911 i Meran, Syd-Tirol, død 22. desember 1994 i Graz) var en østerriksk politiker (ÖVP).

Han var medlem av Nasjonalrådet, Østerrikes parlament, fra 1960 til 1969. Fra 2. april 1964 til 2. juni 1969 var han utdannelsesminister i Josef Klaus' regjering. Han gikk av da han ikke fikk gjennomslag for innføringen av et 13. skoleår.

## Referanser
FIFA 06

***FIFA 06*** (også kjent som ***FIFA Soccer 06*** og ***FIFA Football 06***) er et fotball-spill utviklet av EA Canada og utgitt av Electronic Arts. Spillet ble publisert i 2005 på blant annet konsollene PlayStation 2, Xbox og GameCube. Det er også mulig å spille spillet på mobiltelefoner.

## Handling
Karriere-modus i FIFA 06 er nå en 15-års reise som manager for en fotball-klubb etter spillerens eget valg. Spilleren begynner med å fylle ut grunnleggende detaljer som navn, fødselsdato og nasjon. Herfra får spilleren velge hvilken klubb de ønsker å administrere. Imidlertid er det bare klubber med 4-stjerners vurdering som kan velges, med mindre spilleren har kjøpt "Career Teams" -pakken fra spillet. Budsjettet kan brukes blant annet for å kjøpe spillere, eller oppgradering av andre ansatte og trenere for klubben.

Spillere må også bruke deres beste leder-egenskaper for å forhandle med sponsor til klubben. Slike sponsorer, et nytt tillegg til karriere-modus, gir en ukentlig betaling til klubben, i tillegg til ekstra bonuser dersom klubben vinner kamper. Men hvis manageren ikke oppfyller disse forventningene, kan de risikere å miste sponsoren. Spilleren må også håndtere spiller-moral, hvordan laget kommer overens med hverandre, og holde klubbens tilhengere fornøyde Å møte alle forventningene til styret kan nesten garantere spilleren en jobb i klubben for neste sesong. Men hvis spilleren ikke klarer å oppfylle disse forventningene, vil man mest sannsynlig miste stillingen og bli tvunget til å finne seg en annen klubb. Hvis spilleren blr sparket fra en rekke klubber, er spillerens karriere over.

Spiller-moral blir et stort spørsmål for klubbens fremtid, og deres fremtidige leder. Manageren må holde troppen sin fornøyd, for å kunne holde dem i klubben og få karakterene til å spille best mulig. En ulykkelig eller misfornøyd tropp kan føre til at spillere nekter å signere noen ny kontrakt med klubben. Hvis nok spillere til slutt forlater klubben, kan dette være avgjørende for klubbens suksess. Dette spillet introduserer også en rekke andre ansatte som skal hjelpe klubben.

Ved å oppgradere personalet kan også gjøre klubben bedre. For eksempel: hvis brukeren oppgraderer en forhandler til et høyere nivå, kan forhandleren muligens få tak i mye bedre spillere til klubben for mindre penger. Men slike personal-oppgraderinger koster også penger som kommer fra klubbens budsjett. Karriere-modus har også en "manager-historikk" om skal vise spillerens statistikk som manager for hver sesong som blir spilt, med blant annet oversikt over lag-statistikk, liga-tabell og resultat fra cup-konkurranser.

## Referanser

## Eksterne lenker
*
Nickel

:*For metallet se [[Nikkel]].

*'Nickel** eller **5-cent''' er en amerikansk mynt verdt en tjuendedel (0,05) av en amerikansk dollar.

En nickel består av 75 % kobber og 25 % nikkel, og mynten var vært i omløp i 160 år med skiftende design. Stigende metallpriser gjorde at en nickel i 2006 var mer verd enn pålydende; i 2011 mer enn syv cent. Noen myntsamlere samlet derfor nickels som en investering og diskuterte strategier for å få vekslet dollar til nickels. Samlerne skaffet seg vekslepenger i butikken og forhandlet med bankansatte om å få kjøpe hele esker med mynter.

## Referanser